Hāfizs al Asads
Hāfizs al Asads (arābu: حافظ الأسد, Ḥāfiẓ al-ʾAsad, dzimis 1930. gada 6. oktobrī, miris 2000. gada 10. jūnijā) bija Sīrijas valstsvīrs, politiķis un militārpersona, no 1971. līdz 2000. gadam bija Sīrijas prezidents. Viņš ir bijis arī Sīrijas premjerministrs (1970—1971), Arābu sociālistiskās atdzimšanas partijas (Sīrijas nodaļas) ģenerālsekretārs (1970—2000), Sīrijas aizsardzības ministrs (1966—1972) un ģenerālis. Viņa prezidentūras laikā Sīrijā tika nostiprināta stabilitāte un valstij pieauga loma Tuvo Austrumu reģionā.